Det var et uvanlig stort sikkerhetsoppbud rundt den norske finalen i dagene før sendingen. På finaledagen slo "VG" opp på førstesiden at Chateau Neuf voktes som en festning av sivile vakter, politi og hunder. Avisen kommenterte at sikkerhetsoppbudet til og med overgikk finalen i Jerusalem i 1979. NRK forklarte at sikringen var av hensyn til dekoren, artistene og arbeidsroen.